EkBass/fiwiki-20250220-pages-articles huggingface dataset:
Chelmsford

Chelmsford on kaupunki Essexin kreivikunnassa Englannissa. == Sijainti == Chelmsfordin kaupunki sijaitsee Essexin kreivikunnassa Itä-Englannissa 46 kilometrin päässä Lontoosta. Kaupungilla on juna-asema, ja Lontoo on 35 minuutin junamatkan päässä. Writtlen historiallinen kylä sijaitsee naapurissa. == Historia == Chelmsfordin alueella oli Caesaromagus-niminen asutus Rooman valtakunnan aikana. Chelmsfordin kaupunki perustettiin vuonna 1227. Kaupunkiin keskitettiin tuolloin alueen hallintoa. Chelmsford on Essexin kreivikunnan pääkaupunki. Seurakuntakirkko perustettiin vuonna 1223. Chelmsfordin katedraalin varhaisimmat rakennelmat ovat normannien valtakauden ajoilta. Chelmsford oli viiden päivän ajan Englannin pääkaupunki vuonna 1381. Englannin kuningas Rikhard II siirsi pääkaupungin Lontoosta Chelmsfordiin kapinan kukistamisen ajaksi. Britannian ensimmäinen kuulalaakerivalmistaja The Hoffmann Manufacturing Company aloitti tehdastoiminnan kaupungissa vuonna 1898. Yrityksen perustivat brittiläiset Geoffrey ja Charles Barrett. Yrityksen rahoittajana toimi amerikkalainen kuulalaakerivalmistaja Ernst Gustav Hoffmann, jonka mukaan yritys nimettiin. Guglielmo Marconin perustama Marconi Company toimi kaupungissa vuodesta 1912. Marconin keksintöjen takia kaupunki tunnetaan radion synnyinkaupunkina. The Prodigy -yhtyeen laulaja Keith Flint omisti pubin Chelmsfordissa. == Asukasluku == Vuonna 2021 kaupungissa asui 110 606 asukasta. == Kulttuuri == Essexin kreivikunnan suurin musiikkitapahtuma V Festival järjestettiin Hylands Parkin alueella vuosina 1996-2017. Festivaalin tuottajana toimi yrittäjä, sir Richard Bransonin omistama Virgin Group. Samalla alueella järjestetään musiikkifestivaaleja edelleen. == Koulutus == Anglia Ruskin Universityn kampus sijaitsee Chelmsfordissa. == Nähtävyyksiä == * Chelmsfordin katedraali * Chelmsfordin kaupunginmuseo * Shire Hall * Hylands House -kartano === Hylands House === Kaupungissa sijaitsee Hylands House -kartano, jonka rakensi parlamentaarikko John Comyns vuonna 1730. Päärakennus oli alunperin punatiilinen, mutta nykyisen muodon se sai tanskalaisen sokerikauppias Cornelius Hendrickson Kortrightin, hollantilaispankkiiri Pierre Caesar Labouchèren ja ruukinpatruuna John Attwoodin aikana. Maisemasuunnittelija Humphry Repton loi kartanon englantilaisen maisemapuutarhan. == Tunnettuja chelmsfordilaisia == * Alex Dowsett, kilpapyöräilijä * Felix, dj, tuottaja * Harry Judd, rumpali * Penny Lancaster, malli, valokuvaaja * Nadine Lewington, näyttelijä * Tom Payne, näyttelijä * Grayson Perry, kuvataiteilija * Joe Thomas, näyttelijä == Lähteet == Luokka:Asutut paikat Essexissä
Institut polytechnique de Paris

Institut polytechnique de Paris eli IP Paris on tekniikan alan korkeakoulu Ranskassa. Se sijaitsee Palaiseaun (Paris-Saclay) kaupungissaA Saclay, le pôle d'écoles autour de Polytechnique se voit parmi les premiers mondiaux d'ici à 2030. IP Paris on julkinen korkeakoulu ja teknisen tutkimuksen laitosComment fonctionnera l’Institut Polytechnique de Paris. IP Paris’n tutkimus on organisoitu viiden teemakeskuksen ympärille: energia ja ilmasto, digitaalisuus, turvallisuus, teknologia ja terveys.Comment fonctionnera l’Institut Polytechnique de Paris Instituutti perusti 15. syyskuuta 2020 yhdessä HEC Paris’nHi!Paris, L’Institut Polytechnique De Paris Et HEC Paris Affichent Leur Ambition Dans L’IA kanssa tekoälytutkimuskeskuksen Hi! PARIS.Zoom sur Hi! PARIS, le centre consacré à l’IA et aux Sciences des données de l’Institut Polytechnique de Paris et HEC ParisHEC et Polytechnique lancent le centre pluridisciplinaire Hi! Paris pour devenir champions de la recherche en IA ==Lähteet== ==Aiheesta muualla== *Yliopiston kotisivut Luokka:Ranskan yliopistot Luokka:Pariisin koulutus Luokka:Seulonnan keskeiset artikkelit
Juliette

Juliette on naisen etunimi. Se on Julie-nimen ranskalainen hellittely- eli deminutiivimuoto. Digi- ja väestötietoviraston mukaan Suomessa on toukokuuhun 2024 mennessä tilastoitu noin 450–470 Juliette-nimistä naista. Suurin osa heistä on syntynyt 1990-luvulla tai 2000-luvun alussa. == Nimipäivä == Vuosina 1986–1992 Juliettella oli Ruotsin almanakassa nimipäivä 16. helmikuuta.Lindgren, Birgitta: Namnlängden och namnens placering under olika tider. – == Tunnettuja Julietteja == * Juliette Adam (o.s. Lamber, 1836–1936), ranskalainen kirjailija * Juliette Binoche (s. 1964), ranskalainen näyttelijä * Juliette Gréco (1927–2020), ranskalainen chanson-laulaja ja näyttelijä * Juliette Gruber (s. 1965), brittiläinen näyttelijä * Juliette Haigh (s. 1982), uusiseelantilainen soutaja ja olympiamitalisti * Juliette Kaplan (1939–2019), englantilainen näyttelijä * Juliette Kemppi (s. 1994), suomalainen jalkapalloilija * Juliette Labous (s. 1998), ranskalainen maantiepyöräilijä * Juliette Lewis (s. 1973), yhdysvaltalainen näyttelijä ja laulaja * Juliette Mayniel (1936–2023), ranskalainen näyttelijä * Juliette Récamier (o.s. Bernard, 1777–1849), ranskalainen kauneudestaan kuuluisa salonginpitäjä == Lähteet == == Aiheesta muualla == * Etunimien taivutus: Juliette (Kotimaisten kielten keskuksen verkkojulkaisu) Luokka:Etunimet
Bibrka

Bibrka () on historiallinen pikkukaupunki Ukrainan Lvivin alueen Lvivin piirissä. Kaupunki sijaitsee Dnestrin vesistöön kuuluvan Bibrkajoen varrella, 32 kilometriä aluekeskus Lvivistä kaakkoon. Tammikuun keskilämpötila on −4,1 °C ja heinäkuun +18,3 °C. Keskimääräinen vuosisademäärä on 645 millimetriä. Ensimmäinen kirjallinen merkintä Bibrkasta on vuodelta 1211 Galitsian ja Volynian kroniikassa jokea tarkoittavana mainintana. Sen varrella oli Boberka (B.), joka tarkoitti majavien (bobriv) metsästykseen paneutuvaa asutusta (Kiovan Rusin aikana). Erityisesti joen itäpuolinen asutuksen vanha (Staryi B.) osa kulki tällä nimellä, ja länsipuolta kutsuttin uudeksi Boberkaksi. Magdeburgin oikeudet vuonna 1469 (1569). Nykyinen nimi Bibrka vakiintui 1700-luvulla. Uudempi kaupunkiluokitus vuodelta 1939, vuosina 1939 (1944) – 1963 Bibrka oli piirikeskus. Ukrainan tilastokeskus arvioi kaupungin väkiluvuksi 3 761 (2022). Vuonna 2001 siellä oli 3 980 asukasta; kansallisuutensa ilmoittaneesta 3 949:sta ukrainalaisia oli 97,90 prosenttia, puolalaisia 1,01 % ja venäläisiä 0,81 %. Vuonna 1989 kaupunkiin kirjattiin 4 208 asukasta. Bibrka on Ukrainan kesän 2020 aluehallintouudistuksen jälkeen kuulunut Lvivin piiriin; sitä ennen se oli Peremyšljanyn piirin kaupunki. Костел святого Миколая Бібрка (16).jpg|Katolinen Pyhän Nikolaoksen kirkko. 2\. Бібрка (Церква Богоявлення Господнього).jpg| Toinen kirkko. == Lähteet == ==Aiheesta muualla== * History of Bibrka (bibrka-rada.gov.ua) Luokka:Lvivin alueen kaupungit Luokka:Lvivin piiri
Koppang

Koppang on taajama Stor-Elvdalin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 2 neliökilometriä ja asukasluku 1 018 vuonna 2023. ==Kuvia== Storstua Koppang.jpg|Monitoimitalo Storstua Koppang stasjon gml.JPG|Rautatieasema Rørosin radan varrella. ==Lähteet== Luokka:Stor-Elvdal Luokka:Norjan taajamat
Stor-Elvdalin kirkko

Stor-Elvdalin kirkko () on Stor-Elvdalin kunnassa Innlandetin läänissä Norjassa sijaitseva kahdeksankulmainen puukirkko vuodelta 1821. ==Lähteet== ==Aiheesta muualla== Luokka:Norjan puukirkot kirkko
Sollian kirkko

Sollian kirkko () on Stor-Elvdalin kunnassa Innlandetin läänissä Norjassa sijaitseva puinen pitkäkirkko vuodelta 1738. ==Lähteet== ==Aiheesta muualla== Luokka:Norjan puukirkot Luokka:Stor-Elvdal
Strandin kirkko (Stor-Elvdal)

Strandin kirkko () on Stor-Elvdalin kunnassa Innlandetin läänissä Norjassa sijaitseva puinen pitkäkirkko vuodelta 1863. ==Lähteet== ==Aiheesta muualla== Luokka:Norjan puukirkot Luokka:Stor-Elvdal
Jäykkyysoireyhtymä

Jäykkyysoireyhtymä eli stiff-person-oireyhtymä (SPS; ) on hyvin harvinainen autoimmuunivälitteinen neurologinen sairaus, jossa esiintyy jäykkyyttä vartalon lihaksissa ja ärsykkeen laukaisemia lihaskouristuksia. Laukaiseva ärsyke voi tulla esimerkiksi kuulo- tai tuntoaistin kautta, tai ärsyke voi olla potilaan tunnetilan tai stressitason muuttuminen. Kouristukset voivat olla erittäin voimakkaita ja kivuliaita. Sairaus puhkeaa tavallisesti 30–70 vuoden iässä. Noin kaksi kolmesta potilaasta on naisia. Kirjallisuudessa sairaus kuvattiin ensimmäisen kerran vuonna 1956, ja ensimmäiset diagnoosikriteerit luotiin vuonna 1967. Puolella potilaista on myös jotain muita autoimmuunisairauksia, kuten tyypin 1 diabetes. Jäykkyysoireyhtymän hoitoon käytetään selkäydinpuudutusta, unta ja bentsodiatsepiineja. Lihasjäykkyyteen voivat auttaa myös baklofeeni ja epilepsialääkkeet. Lisäksi kipujen ja jäykkyyden lieventämiseen käytetään fysioterapiaa. Erään tutkimuksen mukaan autologinen hematopoieettinen kantasolusiirto (aHSCT) voi olla lupaava hoitovaihtoehto glysiinireseptorin (GlyR) alfa1 -vasta- ainepositiiviselle jäykkyysoireyhtymälle. Yhden potilaan tapauksessa saavutettiin merkittäviä ja kestäviä kliinisiä parannuksia useilla mittareilla. Huolimatta lupaavista tuloksista, laajempia kontrolloituja tutkimuksia tarvitaan ennen kuin aHSCT-hoitoa voidaan käyttää yleisesti jäykkyysoireyhtymän hoidossa. Muun muassa laulaja Céline Dion sairastaa jäykkyysoireyhtymää. == Lähteet == Luokka:Neurologiset sairaudet Luokka:Autoimmuunisairaudet
Atneosenin kirkko

Atneosenin kirkko () on Stor-Elvdalin kunnassa Innlandetin läänissä Norjassa sijaitseva puinen pitkäkirkko vuodelta 1882. ==Lähteet== ==Aiheesta muualla== Luokka:Norjan puukirkot Luokka:Stor-Elvdal
Evenstadin kirkko

Evenstadin kirkko () on Stor-Elvdalin kunnassa Innlandetin läänissä Norjassa sijaitseva puinen pitkäkirkko vuodelta 1904. ==Lähteet== ==Aiheesta muualla== Luokka:Norjan puukirkot Luokka:Stor-Elvdal
Koppangin kirkko

Koppangin kirkko () on Stor-Elvdalin kunnassa Innlandetin läänissä Norjassa sijaitseva puinen pitkäkirkko vuodelta 1953. ==Lähteet== ==Aiheesta muualla== Luokka:Norjan puukirkot Luokka:Stor-Elvdal
Ole Olsen Evenstad

Ole Olsen Evenstad (23. syyskuuta 1766 Stor-Elvdal – 20. helmikuuta 1833 Stor- Elvdal) oli norjalainen maanviljelijä, virkamies ja Eidsvollin kansalliskokousmies. Vuonna 1824 hän istui suurkäräjillä. ==Lähteet== ==Aiheesta muualla== Luokka:Eidsvollin kansalliskokousmiehet Luokka:Norjalaiset virkamiehet Luokka:Norjalaiset maanviljelijät Luokka:Vuonna 1766 syntyneet Luokka:Vuonna 1833 kuolleet
Paul Gonsalves

Paul Gonsalves (12. heinäkuuta 1920 Brockton, Massachusetts – 15. toukokuuta 1974 Lontoo, Englanti) oli yhdysvaltalainen jazzsaksofonisti.Scott Yanow, Paul Gonsalves AllMusic, viitattu 9.5.2024 Gonsalves soitti vuosina 1946–1949 Count Basien kanssa ja kuului vuosina 1949–1950 Dizzy Gillespien orkesteriin. Hän aloitti vuonna 1950 loppuelämänsä ajan jatkuneen yhteistyön Duke Ellingtonin kanssa. Vuonna 1953 Gonsalves työskenteli lyhyesti Tommy Dorseyn kanssa. Hän teki erityisen tunnetun esiintymisen Ellingtonin kanssa Newport Jazz Festivalilla vuonna 1956. Gonsalves teki runsaasti äänityksiä Ellingtonin kanssa ja myös omia levytyksiään eri levymerkeille. == Lähteet == Luokka:Yhdysvaltalaiset jazzsaksofonistit Luokka:Vuonna 1920 syntyneet Luokka:Vuonna 1974 kuolleet
Vallsetin kirkko

Vallsetin kirkko () on Stangen kunnassa Innlandetin läänissä Norjassa sijaitseva puinen ristikirkko vuodelta 1850. ==Kuvia== Alter Vallsetkrkt.jpg|Alttari Prekestol Vallsetkrk.jpg|Saarnastuoli ==Lähteet== ==Aiheesta muualla== Luokka:Norjan puukirkot Luokka:Stange
Sollia

Sollia on Norjan entinen kunta, joka itsenäistyi Ringebusta vuonna 1864 ja liitettiin Stor-Elvdaliin 1965. Sollian pinta-ala oli 511 neliökilometriä. ==Lähteet== ==Aiheesta muualla== Luokka:Stor-Elvdal Luokka:Norjan entiset kunnat
Tyree Glenn

Tyree Glenn (23. marraskuuta 1912 Corsicana, Texas – 18. toukokuuta 1974 Englewood, New Jersey) oli yhdysvaltalainen jazzpasunisti ja -vibrafonisti.Scott Yanow, Tyree Glenn AllMusic, viitattu 9.5.2024 Glenn soitti alun perin rumpuja, mutta siirtyi pasuunaan. Sittemmin hän aloitti myös vibrafonistina työskentelyn Lionel Hamptonin kanssa.Tyree Glenn, Jazz Trombonist In Era of Big Bands, Dies at 61 The New York Times 20.5.1974, viitattu 9.5.2024 Glenn aloitti uransa Virginiassa ja siirtyi sitten länsirannikolle, jossa soitti Charlie Echolsin (1936) ja Eddie Barefieldin johtamissa yhtyeissä. Tehtyään yhteistyötä Ethel Watersin ja Benny Carterin kanssa Glenn oli vuosina 1939–1946 Cab Callowayn orkesterin jäsen. Tämän jälkeen hän esiintyi Don Redmanin big bandin kanssa Euroopassa. Vuonna 1948 Tricky Sam Nantonin kuoltua Glenn kutsuttiin Duke Ellingtonin kokoonpanoon. Hän soitti tämän albumilla Liberian Suite. Glenn liittyi Louis Armstrongin All-Stars-kokoonpanoon vuonna 1964. Hän johti viimeisinä vuosinaan omaa kokoonpanoaan. Glenn kuoli Englewoodin sairaalassa New Jerseyssa 61-vuotiaana. Hänellä oli vaimo Gloria ja kaksi poikaa: Tyree Jr ja Roger. == Lähteet == Luokka:Yhdysvaltalaiset jazzmuusikot Luokka:Jazzpasunistit Luokka:Vibrafonistit Luokka:Vuonna 1912 syntyneet Luokka:Vuonna 1974 kuolleet
Norrlandsgatan

Norrlandsgatan on katu Tukholman Norrmalmilla. Se alkaa Hamngatanilta ja ulottuu Birger Jarlsgatanille. ==Kuvia== Mäster Samuelsgatan 7, Norrlandsgatan 11 (Torsken 8+9), 1908.jpg|Norrlandsgatan 11: Alfred Nobelin synnyinkoti (purettu) Stockholms Byggnadsförenings hus.jpg|Norrlandsgatan 11: Byggnadsförening (Sven Markelius, 1937)Andersson & Bedoire, 149 Vildmannen 3, Stockholm.jpg|Norrlandsgatan 18: toimistotalo (Birger Jonson, 1932)Andersson & Bedoire, 157 Norrlandsgatan 2008.jpg|Norrlandsgatanin ja Kungsgatanin risteys ==Lähteet== * Andersson, Henrik O. & Bedoire, Fredric. Stockholms byggnader. Bokförlaget Prisma, 1991. ISBN 91-518-1841-8. ==Aiheesta muualla== Luokka:Tukholman kadut Luokka:Norrmalm
Simone Singh

Simone Singh (; s. 10. marraskuuta 1974 Jamshedpur, Bihar) on intialainen näyttelijä.Actor Simone Singh Turns 47: From K3G to Kal Ho Na Ho, She Won Hearts Everywhere News18 10.11.2021, viitattu 9.5.2024 Simone Singh Profile Bollywood Life, viitattu 9.5.2024 Singh esiintyi varhaisella urallaan muun muassa pienessä roolissa televisiosarjassa Swabhimaan. Hän tuli tunnetuksi televisiosarjan Heena nimiroolin esittäjänä vuosina 1998–2003. Lisäksi hän on esiintynyt muun muassa televisiosarjassa Ek Hasina Thi. Singh teki elokuvadebyyttinsä vuonna 2001. Hänen elokuviinsa kuuluvat Ek Rishtaa: The Bond of Love, Kal Ho Naa Ho ja K3G – Ilon päiviä, surun päiviä. Singh pääsi ensimmäisenä intialaisena naisnäyttelijänä edustamaan maataan New Yorkin Emmy- palkintojen jakotilaisuudessa. Hän on toiminut myös Emmy-palkintojen tuomariston jäsenenä.Simone Singh - a stunning revelation Shilpi Madan 1.4.2024, viitattu 9.5.2024 Hän on naimisissa Farhad Samarin kanssa. == Lähteet == == Aiheesta muualla == * Luokka:Intialaiset näyttelijät Luokka:Vuonna 1974 syntyneet Luokka:Elävät henkilöt
Melanchoboy 1998

Melanchoboy 1998 (tyyliteltynä MELANCHOBOY 1998) on tsekkiläisen rap-artisti Redzedin neljäs albumi. Se on julkaistu Redzedin Youtube-kanavalla ja SoundCloud-musiikin suoratoistopalvelussa. Levystä on julkaistu EP-versio nimellä Melanchoboy (1998) suurissa musiikin suoratoistopalveluissa. == Kappaleet == # Watched you sleep - 3.05 # Smoking a cigarette in a dark alley - 2.20 # Kill a motherfucker - 1.58 # Trunk$haker - 1.59 # Smutney sonk - 2.19 # Doctor shred - 2.04 # Gaijin 外国人 - 2.04 # Down the ground - 2.55 # So quiet - 1.50 # Chevy dream - 3.18 Luokka:Hip hop -albumit Luokka:Vuoden 1998 albumit Luokka:Tšekin musiikki
Writtle

Writtle on kylä ja pitäjä Essexin kreivikunnassa Englannissa. == Sijainti == Writtle sijaitsee Essexin kreivikunnassa Itä-Englannissa. Kylä sijaitsee Chelmsfordin naapurissa, joka on kreivikunnan pääkaupunki. Writtlestä on 4,3 kilometrin matka Chelmsfordin keskustaan. Writtle sijaitsee 65 kilometrin päässä Lontoosta. == Asukasluku == Vuonna 2021 Writtlessä oli 4701 asukasta. == Historia == Writtlessä oli roomalainen huvila Rooman valtakunnan aikana. Roomalaisia tiiliskiviä on löydetty kirkon muurista. Writtlen nimi pohjautuu anglosaksien antamaan Writolaburnan nimeen. Englannin kuningas Harald Godwininpoika omisti kartanon Writtlessä ja seuraava omistaja oli Englannin kuningas Vilhelm Valloittaja. Writtlessä oli kuninkaankartano virallisen kirjauksen mukaan vuonna 1086, koska tämä sijaitsi tärkeällä sijainnilla Lontoon ja Itä-Anglian välimaastossa. Englannin kuningas Juhana Maaton rakensi metsästysmajan pitäjään vuonna 1211 ja alueella oli kuninkaallinen metsä. Juhana Maattoman rakentama metsästysmaja oli myöhemmin De Brus -suvun omistuksessa. Skotlannin kuningas Robert Brucen oletetaan syntyneen pitäjässä vuonna 1274, koska Brucen suku omisti kartanon Writtlessä ja maa-alueita pitkin Essexiä. Bruce meni naimisiin kylässä.Ancient Woodland, Oliver Rackham, New Edition 2003, Castlepoint Press, p187-90 Vuodelta 1086 on maininta, joka kertoo, että alueella oli tuolloin kirkko ja pappi. Kristillinen kirkko toimi alueella ennen normannien valtakauden alkua. All Saints Church valmistui vuonna 1230. Kirkon vieressä oli luostari.All Saints Parish Church Building History Parlamentin jäsen, sir John Comyns rakensi alueelle Hylands Housen kartanon ja puiston. Keksijä Gugliemo Marconin perustamalla Marconi Companylla oli tuotekehityskeskus pitäjässä. Keskuksesta lähetettiin ensimmäiset säännölliset radiolähetykset, jotka loivat pohjan BBC:n perustamiseksi. Hevosratsastus on suosittua kylässä ja paikallinen yliopisto tukee lajia. == Koulutus == Kylässä sijaitsee Anglia Ruskin Universityn kampus, joka keskittyy maa- ja metsätaloustieteeseen sekä eläin- ja puutarhatieteeseen. Kampus on yksi Britannian vanhimpia ja suurimpia yliopistoja pinta-alaltaan. == Lähteet == Luokka:Asutut paikat Essexissä
Melanchoboy (1998)

Melanchoboy (1998) on tšekkiläisen rap-artisti Redzedin ensimmäinen EP. Se on julkaistu Redzedin Youtube-kanavalla, sekä suurissa musiikin suoratoistopalvelussa. == Kappaleet == # Watched you sleep - 3.05 # Smoking a cigarette in a dark alley - 2.20 # Smutney sonk - 2.19 # Gaijin - 2.04 # Down the ground - 2.55 # So quiet - 1.50 Luokka:Vuoden 1998 EP:t
Komarno (Ukraina)

Komarno () tai Komarne () on historiallinen pikkukaupunki Ukrainan Lvivin alueen Lvivin piirissä. Komarno sijaitsee Dnestrin vesistöön kuuluvan Vereštšytsjajoen varrella, 45 kilometriä aluekeskus Lvivistä lounaaseen. Tammikuun keskilämpötila on −4,2 ja heinäkuun +18,3 celsiusastetta. Keskimääräinen vuosisademäärä on 653 millimetriä. Paikkakunta sai alkunsa 1100-1200-luvuilla. Magdeburgin kaupunginoikeudet se sai vuonna 1473 ja sinne rakennettiin linna. Uudempi kaupungin asema 1940; Komarno toimi piirikeskuksena 1940–1959. Ukrainan tilastokeskus arvioi kaupungin väkiluvuksi 3 653 (2022). Vuonna 2001 siellä oli 3 994 asukasta, joista 3977 kansalaisuutensa kirjanneesta ukrainalaisia oli 98,67 prosenttia, venäläisiä 0,75 % ja puolalaisia 0,45 %. Vuonna 1989 kaupunkiin kirjattiin 3 974 asukasta. Komarno on Ukrainan kesän 2020 aluehallintouudistuksen jälkeen kuulunut Lvivin piiriin; sitä ennen se oli Horodokin piirin kaupunki. Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa katolinen Jumalansynnyttäjän kirkko (1473, uudelleenrakennettu 1657) ja puinen Pyhän Mikaelin kirkko (1754, koristeltu seinämaalauksin) sekä puolustuskaivannot ja -vallit (1524, 1672). 46-209-0069.Житловий будинок.jpg|Kaupungintalo. During the visit to Museum in Komarno 02.jpg|Museo. 7\. Комарно Дзвіниця костелу Різдва Богородиці.jpg|Jumalansynnyttäjän kirkko (1473/1657). 46-209-0018 Komarno SAM 7309.jpg|Pyhän Mikaelin kirkko (1754). Church of St. Michael the Archangel (stone). Komarno.jpg|Arkkienkeli Mikaelin kirkko (1901—1910). 7\. Комарно.Церква Св. ап. Петра і Павла.JPG|Pietarin ja Paavalin kirkko. Комарно стовб-каплиця.jpg|Muistomerkki (kappeli) tataarien 1600-luvun hyökkäyksien vuoksi. == Lähteet == ==Aiheesta muualla== *Komarnon kaupungin hromada (gromada.info) Luokka:Lvivin alueen kaupungit Luokka:Lvivin piiri
Rodolfo Lipizer

Rodolfo Lipizer (16. tammikuuta 1895 Gorizia – 8. kesäkuuta 1974 Gorizia) oli italialainen viulisti, kapellimestari, musiikkipedagogi, säveltäjä ja sovittaja.Rodolfo Lipizer (1895 – 1974) Associazione culturale maestro Rodolfo Lipizer, viitattu 10.5.2024 == Sukutausta == Lipizerin isoisoisä oli viulunrakentaja Antonio Pelizon. == Elämä ja ura == Lipizer aloitti opintonsa Goriziassa. Vuosina 1914–1918 hän opiskeli Wienissä Hugo von Steinerin, Gottfried Feistin, Guido Adlerin ja Egon Welleszin johdolla. Goriziasta tuli osa Italiaa ensimmäisen maailmansodan jälkeen. Lipizer joutui vuonna 1920 suorittamaan viuludiplominsa uudelleen Milanon konservatoriossa, jotta se olisi pätevä Italiassa. Vuonna 1921 hän palasi Wieniin, jossa hän osallistui Eusebius Mandyczewskin, Joseph Marxin ja Franz Schalkin mestarikursseille. Lipizer perusti vuonna 1924 Amici della Musica -seuran, jonka toiminnan yhteydessä hän järjesti ja johti 17 konserttia. Vuonna 1927 hän voitti kilpailun Abbazian (nykyisen Opatijan) sinfoniaorkesterin kapellimestarin paikasta. Vuosina 1930–1961 Lipizer oli Goriziassa Istituto Comunale di Musican johtaja. Lisäksi hän perusti Goriziaan sinfoniaorkesterin, jossa solisteina hänen johdollaan esiintyivät muiden muassa Pina Carmirelli, Gioconda de Vito, Carlo Vidusso, Nino Rossi, Jan Kubelík, Marcel Tyberg, Giannino Carpi ja Ludwig Hoelscher. 15. helmikuuta 1938 Lipizer johti Gorizian kunnostetun Giuseppe Verdi -teatterin avajaiskonsertin ja 3. elokuuta 1947 Gorizian linnan jälleenavajaiskonsertin. Lipizer oli useiden kilpailujen, kuten kansainvälisen C. A. Seghizzi -kuorolaulukilpailun puheenjohtaja. Hän oli myös Sindacato nazionale musicistin luottamushenkilö. Lipizer laati viulisteille suunnattuja merkittäviä didaktisia teoksia, joihin kuuluu La tecnica superiore del violino. Hänen sävellystensä joukossa on yksinlauluja ja kuoromusiikkia. Lisäksi hän teki sovituksia Franz Schubertin teoksista. == Jälkivaikutus == Goriziassa vuosittain järjestettävä kansainvälinen Rodolfo Lipizer -viulukilpailu on nimetty Lipizerin mukaan.Italian Violin Virtuoso Rodolfo Lipizer Was Born On This Day in 1895 The Violin Channel 16.1.2020, viitattu 10.5.2024 == Lähteet == Luokka:Italialaiset viulistit Luokka:Italialaiset kapellimestarit Luokka:Italialaiset säveltäjät Luokka:Musiikkipedagogit Luokka:Vuonna 1895 syntyneet Luokka:Vuonna 1974 kuolleet
Paavo Markkola

Paavo Johannes Markkola (7. joulukuuta 1915 Helsinki – 27. joulukuuta 2003) oli suomalainen ammattiyhdistysjohtaja. Paavo Markkolan vanhemmat olivat työnjohtaja Anselm Markkola ja Emilia Katajisto ja puoliso vuodesta 1944 Ida Elisabeth (Liisa) Kavén. Postin palveluksessa jo ennen toista maailmansotaa aloittanut Markkola oli Postiliiton Helsingin osaston puheenjohtaja 1949–1950, Postiliiton sihteeri 1951–1954, puheenjohtaja 1954–1977 ja kunniapuheenjohtaja 1977. Valtionvirkamiesten yhteisöjärjestön, sittemmin ensin Virkamiesten Yhteisjärjestö ja myöhemmin Virkamiesten ja Työntekijäin Yhteisjärjestö (VTY), varapuheenjohtaja hän oli 1958–1964 ja 1969–1977 ja puheenjohtaja 1965–1969. Markkola oli myös Postimies-lehden päätoimittaja 1953–1977. Hänellä oli lisäksi sekä kotimaisia että kansainvälisiä oman alansa luottamustehtäviä, Pohjoismaisen postimiesunionin sihteeristön jäsen hän oli 1954–1977 ja pääsihteeri 1961–1963 ja 1971–1974. Shakkia lapsesta asti harrastaneella Markkolalla oli myös shakkiliittojen luottamustehtäviä. Asessorin arvonimen Markkola sai 1972.Kuka kukin on 1978, s. 573. Viitattu 10.5.2024. == Lähteet == ==Aiheesta muualla== * Luokka:Suomalaiset ammattiyhdistysjohtajat Luokka:Suomalaiset päätoimittajat Luokka:Vuonna 1915 syntyneet Luokka:Vuonna 2003 kuolleet
Amélie de Montchalin

Amélie de Montchalin (19. kesäkuuta 1985 Lyon, Ranska) on ranskalainen poliitikko ja taloustieteilijä, Eurooppa-asioiden valtiosihteeri maaliskuusta 2019 lähtien. Hän oli kansalliskokouksen jäsen vuosina 2017–2019. == Elämäkerta == Syntynyt 19. kesäkuuta 1985 Lyonissa Valmistui HEC Parisista ja Harvard Kennedy SchoolistaLa Kennedy School de Harvard, laboratoire de la macronie. Työskenteli Axassa ja BNP Paribasissa. Lähellä Juppetismon kiertorataa, vaikka hän ei liittynyt UMP/LR:n jäseneksi, hän liittyi La Republique en Marchean joulukuussa 2016. Hänet valittiin kansalliskokouksen kansanedustajaksi vuoden 2017 parlamenttivaaleissa Essonnen kuudennessa vaalipiirissä. Maaliskuussa 2019 hänet nimitettiin Eurooppa-asioiden valtiosihteeriksi.Amélie de Montchalin, désignée députée de l'année : "Plus la parole d'un député est solitaire, moins elle porte" Jean Castexin nimitettyä pääministeriksi heinäkuussa 2020 hänet nimitettiin muutos- ja julkishallinnon ministeriksi.Amélie de Montchalin, de l’Europe à la fonction publique == Lähteet == == Aiheesta muualla == Luokka:Ranskalaiset poliitikot Luokka:Vuonna 1985 syntyneet Luokka:Elävät henkilöt
Durotrigit

Durotrigit (Durotriges) olivat kelttiheimo, joka asui muinaisen Britannian Dorsetissa. Heidän läntisiä naapureitaan olivat dumnonit ja itäisiä belgit. Durotrigeilla ei ollut yhtä kuningasta, vaan heimo oli jakautunut paronikuntiin, joita hallitsivat itsenäiset ylimykset. Hengistbury Headissa oli kuitenkin rahapaja, mikä saattaa viitata jonkinlaiseen keskushallintoon. Durotrigien alueella oli poikkeuksellisen paljon vahvasti varustettuja mäkilinnoja. Näistä tunnetuin oli Dunum eli Dorsetin Hod Hill, jota roomalaiset sittemmin laajensivat. Roomalaisaikaisia durotrigien kaupunkeja olivat Durnovaria (nykyinen Dorchester) ja Lindinis (nykyinen Ilchester), joissa oli mahdollisesti ympärysmuurit. == Lähteet == Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat Luokka:Muinaisen Britannian heimot
Maustekakku

Maustekakku on erään tyyppinen kahvikakku. Siihen käytetään joululeivonnaisille tyypillisiä mausteita, joita ovat kaneli, kardemumma, inkivääri ja kaneli. Maustekakun perusaineksia ovat voi tai margariini, vehnäjauho, kananmuna ja fariinisokeri. Maustekakkua varten valmistetaan joskus erityistä jauhoseosta, jossa on mukana vehnäjauhoja, fariinisokeria, kananmunajauhetta ja ruismallasta. == Lähteet == Luokka:Kakut
Varjoja menneisyydestä

Varjoja menneisyydestä (tai Kissing Place – varjoja menneisyydestä, The Kissing Place) on Tony Wharmbyn ohjaama yhdysvaltalainen televisiolle tehty jännityselokuva vuodelta 1990. Sen aikuispääosissa näyttelevät Victoria Snow, Michael Kirby ja Daniel Ogden Stiers sekä keskeisessä lapsiroolissa Nathaniel Moreau. ==Juoni== Nuori poika näkee painajaisia paikoista, joissa hän ei tiedä käyneensä. Selviää, että vanhemmilla on salaisuus, jonka takia he haluaisivat tappaa lapsensa ettei se paljastu. Poika alkaa epäillä syntyneensä toisella nimellä toisessa kaupungissa. Hän lähtee etsimään New Yorkista mystistä Kissing Placea ja saa matkakumppanikseen mallintöistä unelmoivan teinitytön.”Kissing Place / Varjoja menneisyydestä”, Video-opas 95, WSOY 1994. ==Vastaanotto== Video-oppaassa vuodelta 1994 Kari Hintikka luonnehtii elokuvaa perinteiseksi muistinmenetystrilleriksi kerrottuna lapsen näkökulmasta. Hän antoi elokuvalle kaksi tähteä viidestä, joka vastaa sanallista arviota ”keskinkertainen”. Helsingin Sanomien Mikael Fräntin mielestä televisioelokuva ei ole aivan huono, mutta liiat epäuskottavuudet alkavat loppua kohti häiritä. ==Lähteet== Luokka:Vuoden 1990 yhdysvaltalaiset elokuvat Luokka:Yhdysvaltalaiset jännityselokuvat
Tiikerikakku

Tiikerikakku on kahvikakku, jossa on ruskeita raitoja. Se on perinteinen kuivakakku. Raidat saadaan tehtyä siten, että osa kakkutaikinasta otetaan toiseen astiaan kuin vaaleaksi jätettävä osa taikinasta ja sitten toiseen astiaan otettu osa värjätään ruskeaksi kaakaojauheella. Kaakaojauhetta lisättäessä lisätään myös kermaa. Kakkuvuokaan laitetaan ensin puolet vaaleasta taikinasta, sitten ruskea taikina ja päälle loppuosa vaaleasta taikinasta ja lopuksi taikinaa painellaan haarukalla kiertävin liikkein, jotta raidat muodostuvat aaltomaisiksi. Suomen ja ruotsin kielissä kakun nimi viittaa tiikerin raidalliseen turkkiin, monissa muissa kielissä marmoriin tai marmorointiin, esim. , , . == Lähteet == Luokka:Kakut
Rosemarie

Rosemarie on saksalaislähtöinen naisen etunimi, joka koostuu osista Rose ja Marie. Sen englantilainen vastine on Rosemary. Digi- ja väestötietoviraston mukaan Suomessa on toukokuuhun 2024 mennessä tilastoitu noin 130 Rosemarie- nimistä naista. == Nimipäivä == Vuosina 1986–1992 Rosemariella oli Ruotsin almanakassa nimipäivä 2. heinäkuuta.Lindgren, Birgitta: Namnlängden och namnens placering under olika tider. – == Tunnettuja Rosemarie-nimisiä == * Rosemarie Ackermann (o.s. Witschas, s. 1952), Itä-Saksaa edustanut korkeushyppääjä ja olympiavoittaja * Rosemarie DeWitt (s. 1971), yhdysvaltalainen näyttelijä * Rosemarie Köhn (1939–2022), norjalainen teologi ja piispa * Rosemarie Schwab (s. 1949), Mary Roos, saksalainen laulaja * Rosemarie Whyte (s. 1986), jamaikalainen pikajuoksija ja olympiamitalisti == Lähteet == Luokka:Etunimet
Slaavilaiset tanssit

pienoiskuva|Slaavilaiset tanssit Op. 72 No. 2, katkelma Slaavilaiset tanssit op. 46 ja op. 72 ovat kaksi Antonín Dvořákin vuosina 1878 ja 1886 säveltämää tanssien sarjaa. Alun perin Dvořák sävelsi teokset pianoduetoiksi, mutta teki niistä pian myös orkesteriversiot. Dvořák kirjoitti ensimmäisen sarjan (op. 46) saksalaisen musiikin kustantajan Fritz Simrockin innoittamana. Simrock oli ehdottanut Dvořákia säveltämään tanssikappaleita, jotka voisi soittaa pianoduettona ja jotka olisivat perinteisen böömiläisen musiikin innoittamia. Dvořák sävelsi ensimmäistä teosta varten kahdeksan tanssia. Teoksesta tuli niin suosittu, että kahdeksan vuotta myöhemmin Dvořák kirjoitti toisenkin kahdeksan tanssin sarjan (op. 72). == Lähteet == Luokka:Antonín Dvořákin teokset
Intohimot jalavien alla

Intohimot jalavien alla (Desire Under the Elms) on Delbert Mannin ohjaama yhdysvaltalainen romanttinen draamaelokuva vuodelta 1958. Se perustuu Eugene O’Neillin näytelmään Intohimot jalavien varjossa. Kolmiodraaman pääosia näyttelevät Sophia Loren, Anthony Perkins ja Burl Ives. ==Juoni== Iäkäs leskimies (Ives) tuo kaupungista uuden verevän vaimon (Loren), johon maatilan perijäksi itsensä järjestellyt nuorin poika (Perkins) myös ihastuu. ==Vastaanotto== Elokuva kilpaili Cannesissa Kultaisesta palmusta ja tuotti Oscar-ehdokkuuden mustavalkokuvauksestaan. Elokuva tuli Suomessa teattereihin helmikuussa 1959, ja se on esitetty Suomen televisiokanavilla syyskuussa 1994 (Yle TV1) ja joulukuussa 2005 (Yle TV2). Vuoden 1994 televisioesityksen alla Helsingin Sanomien Mikael Fränti piti elokuvaa pölyttyneenä ja asetelmallisena filmiversiona O’Neillin näytelmästä, jossa isä ja poika kamppailevat samasta naisesta. ”Sophia Loren ei sopinut amerikkalaisiin studiofilmeihin. Silti hän on Delbert Mannin kankeasti ohjaaman mustavalkoisen elokuvan ainut ilonpilkahdus.” ==Lähteet== == Aiheesta muualla == * Luokka:Vuoden 1958 yhdysvaltalaiset elokuvat Luokka:Näytelmiin perustuvat elokuvat Luokka:Delbert Mannin ohjaamat elokuvat
Jääkiekon maailmanmestaruuskilpailut 2024 – Lohko A

Jääkiekon maailmanmestaruuskilpailujen 2024 A-lohkossa pelasivat Kanada, Suomi, Tšekki, Sveitsi, Norja, Tanska, Itävalta ja Iso-Britannia. __NOTOC__ ==Sarjataulukko== == Ottelut == :Mainitut kellonajat ovat paikallista aikaa (UTC+2). ===Sveitsi vs Norja=== ===Tšekki vs Suomi=== ===Iso-Britannia vs Kanada=== ===Itävalta vs Tanska=== ===Norja vs Tšekki=== ===Suomi vs Iso- Britannia=== ===Tanska vs Kanada=== ===Itävalta vs Sveitsi=== ===Norja vs Suomi=== ===Sveitsi vs Tšekki=== ===Tanska vs Norja=== ===Kanada vs Itävalta=== ===Tšekki vs Tanska=== ===Sveitsi vs Iso-Britannia=== ===Suomi vs Itävalta=== ===Kanada vs Norja=== ===Iso-Britannia vs Tanska=== ===Tšekki vs Itävalta=== ===Tanska vs Sveitsi=== ===Kanada vs Suomi=== ===Tšekki vs Iso-Britannia=== ===Norja vs Itävalta=== ===Sveitsi vs Kanada=== ===Iso-Britannia vs Norja=== ===Suomi vs Tanska=== ===Itävalta vs Iso-Britannia=== ===Kanada vs Tšekki=== ===Suomi vs Sveitsi=== ==Lähteet== Luokka:Jääkiekon maailmanmestaruuskilpailut 2024
Igor Talkov

Igor Vladimirovitš Talkov (4. marraskuuta 1956 Gretsovka, Tulan alue, Neuvostoliitto – 6. lokakuuta 1991 Pietari, Neuvostoliitto) on neuvostoliittolainen rock-muusikko, laulaja-lauluntekijä, kitaristi, näyttelijä ja kirjailija. Luokka:Neuvostoliittolaiset muusikot Luokka:Neuvostoliittolaiset näyttelijät Luokka:Neuvostoliittolaiset kirjailijat Luokka:Vuonna 1956 syntyneet Luokka:Vuonna 1991 kuolleet
Jääkiekon maailmanmestaruuskilpailut 2024 – Lohko B

Jääkiekon maailmanmestaruuskilpailujen 2024 B-lohkossa pelasivat Yhdysvallat, Saksa, Ruotsi, Slovakia, Latvia, Ranska, Kazakstan ja Puola. __NOTOC__ ==Sarjataulukko== == Ottelut == :Mainitut kellonajat ovat paikallista aikaa (UTC+2). ===Slovakia vs Saksa=== ===Ruotsi vs Yhdysvallat=== ===Ranska vs Kazakstan=== ===Puola vs Latvia=== ===Yhdysvallat vs Saksa=== ===Slovakia vs Kazakstan=== ===Latvia vs Ranska=== ===Ruotsi vs Puola=== ===Yhdysvallat vs Slovakia=== ===Saksa vs Ruotsi=== ===Kazakstan vs Latvia=== ===Puola vs Ranska=== ===Saksa vs Latvia=== ===Slovakia vs Puola=== ===Kazakstan vs Ruotsi=== ===Yhdysvallat vs Ranska=== ===Saksa vs Kazakstan=== ===Puola vs Yhdysvallat=== ===Latvia vs Ruotsi=== ===Saksa vs Puola=== ===Ranska vs Slovakia=== ===Yhdysvallat vs Kazakstan=== ===Slovakia vs Latvia=== ===Ruotsi vs Ranska=== ===Kazakstan vs Puola=== ===Ranska vs Saksa=== ===Latvia vs Yhdysvallat=== ===Ruotsi vs Slovakia=== ==Lähteet== Luokka:Jääkiekon maailmanmestaruuskilpailut 2024
Mefluididi

Mefluididi (C11H13N2O3F3) on aromaattisiin sulfonamideihin kuuluva orgaaninen yhdiste. Yhdistettä voidaan käyttää rikkaruohomyrkkynä. == Ominaisuudet, valmistus ja käyttö== Huoneenlämpötilassa mefluididi on väritöntä kiteistä ainetta. Yhdiste liukenee vain niukasti veteen ja paremmin esimerkiksi metanoliin, asetoniin ja etyyliasetaattiin. Aine säätelee kasvien kasvua estämällä solunjakautumista ja siten estäen meristeemin kasvua. Myös siementen kehittyminen estyy.Horace G. Cutler & Stephen J. Cutler: "Growth Regulators, Plant", teoksessa Kirk-Othmer Encyclopedia of Chemical Technology, John Wiley & Sons, New York, 2004.Franz Müller & Arnold P. Applebyki: "Weed Control, 2. Individual Herbicides", teoksessa Ullmann's Encyclopedia of Industrial Chemistry, John Wiley & Sons, New York, 2010. Mefluididia valmistetaan nitraamalla 2,4-ksylidiiniä ja pelkistämällä nitroryhmä aminoryhmäksi. Seuraavassa vaiheessa yhdiste reagoi asetyylikloridin tai etikkahappoanhydridin kanssa muodostaen amidin. Viimeinen vaihe on reaktio trifluorimetaanisulfonyylikloridin kanssa. Mefluididia käytetään rikkaruohomyrkkynä esimerkiksi soijaviljelmillä. Sitä käytetään myös säätelemään nurmikoiden ja koristekasvien kasvua tai kasvattamaan sokeriruo'on sokeripitoisuutta. Ainetta ei ole hyväksytty Euroopan unionin alueella, mutta sitä käytetään esimerkiksi Yhdysvalloissa ja Brasiliassa. == Lähteet == Luokka:Kasvintorjunta-aineet
Dean Elliott

Dean Elliott oli yhdysvaltalainen televisio- ja elokuvasäveltäjä. Wisconsinin yliopistossa koulutuksensa saaneen Elliotin ensimmäinen sävellysteos oli Four Star Revue -sarjan varhainen komediaohjelma, joka debytoi vuonna 1950. Luokka:Yhdysvaltalaiset elokuvasäveltäjät Luokka:Vuonna 1917 syntyneet Luokka:Vuonna 1999 kuolleet
Sport & Spa Hotel Vesileppis

Sport & Spa Hotel Vesileppis on Leppävirralla sijaitseva kylpylä-hotelli. Hotellin yhteydessä toimii muun muassa Leppävirran jäähalli. Hotelli on toiminut Leppävirralla vuodesta 1975, ja kylpylä rakennettiin sen yhteyteen vuonna 1993. == Lähteet == == Aiheesta muualla == * Kotisivut Luokka:Leppävirran rakennukset ja rakennelmat
Léonce Élie de Beaumont

Jean Baptiste Léonce Élie de Beaumont (1798–1874) oli ranskalainen geologi. Hän oli vuodesta 1853 Ranskan tiedeakatemian vakinainen sihteeri. Hän valmisti yhdessä P. A. Dufrénoyn kanssa Ranskan geologisen kartan mittakaavaan 1:500 000 ja siihen selityksen 1840–1842. Hän julkaisi myös vuorijonojärjestelmän, joka perustuu vuorijonojen pääsuuntaan. Siinä esitetään teoria, että samansuuntaiset vuorijonot ovat nousseet samoihin aikoihin ja että niiden nouseminen on yhteydessä maan jatkuvaan jäähtymiseen.Beaumont, Jean Baptiste Armand Louis Leonce Élie de Tietosanakirja. Osa 11, palsta 139. Tietosanakirja-osakeyhtiö 1922 ==Lähteet== ==Aiheesta muualla== Luokka:Ranskalaiset geologit Luokka:Vuonna 1798 syntyneet Luokka:Vuonna 1874 kuolleet
Iryna Friz

Iryna Vasylivna Friz (; s. 25. syyskuuta 1974) on ukrainalainen poliitikko, joka toimi vuosina 2018–2019 Ukrainan veteraaniasiain ministerinä. Friz syntyi Jevpatorijassa Krimillä. Hän valmistui vuonna 2003 Kansallisesta kuvataide- ja arkkitehtuuriakatemiasta. Vuosina 2003–2005, 2006–2007 ja 2012–2014 hän toimi kansanedustaja Petro Porošenkon avustajana. Vuosina 2008–2013 hän toimi asiantuntijana Ukrainan kansallispankin hallitukselle. Vuonna 2014 hän työskenteli presidentin kansliassa. Vuoden 2014 parlamenttivaaleissa Friz valittiin Ukrainan parlamenttiin Verh’ovna Radaan Petro Porošenkon bloki listan 30. ehdokkaana. Vuonna 2018 hänet nimitettiin veteraaniasiaim ministeriksi, jona hän toimi vuoteen 2019 asti. Vuoden 2019 parlamenttivaaleissa hänet valittiin parlamenttiin Euroopan solidaarisuus -puolueen listan 13. ehdokkaana. == Lähteet == Luokka:Vuonna 1974 syntyneet Luokka:Elävät henkilöt Luokka:Ukrainan ministerit
Gotler

Gotler, gouter, tai kinkkumakkara on sianlihasta valmistettu leikkelemakkara. Sille on tunnusomaista vaaleasta makkaramassasta erottuvat kinkunpalat.Atria Gotler kinkkumakkara. Atria. Viitattu 10.5.2025.] Muiden kuin Atrian valmistamaa samankaltaista makkaraa myydään nimellä gouterRakkaalla makkaralla on monta nimeä. YLE 9.4.2015. Viitattu 10.5.2024. tai kinkkumakkara. Atria alkoi valmistaa gotleria vuonna 1953. Gotler on suojattu tavaramerkki, mutta sanaa käytetään myös yleisemmin kinkkumakkarasta. Leikkelemakkaroiden valikoima oli suomalaisissa kaupoissa pieni vielä 1980-luvulla. Vaihtoehtoja oli puolisen tusinaa, kuten gotler, lauantaimakkara ja meetvursti.Anu Pöntinen: Näkökulma: 346 leikkelettä – tarvitsemmeko todella niitä kaikkia? YLE 20.1.2015. Viitattu 10.5.2024. Atrian mukaan klassikot gotler ja lauantaimakkara ovat olleet myyntitilastojen kärjessä yhä 2010-luvulla.Petra Tuominen: Lähes jokainen muistaa lapsuudestaan "kaikkien aikojen hittimakkaran" – maistuuko vielä sinulle?. Viitattu 10.5.2024. Gotlerin kyljessä oli 1960-luvulla merkintä, joka kertoi sen olevan valvottu takuutuote. Uutena käytäntönä myös valmistusaineet kerrottiin tuoteselosteena.Virpi Niemistö: Muistatko Suklaasirpan ja Esan? –Monet muut 1900-luvun herkut porskuttavat yhä. Ilkka-Pohjolainen 16.4.2023. Viitattu 10.5.2024. Jahtimakkaraa lihaisamman gotlerin lihapitoisuus on yleensä 68%. Gotlerin valmistusaineita ovat tyypillisesti sianliha, vesi, kinkku, suola, kamara ja perunakuitu sekä lisäaineina muun muassa säilöntäaine natriumnitriitti. Se sisältää 19 % rasvaa ja 11 % proteiinia. Atria myy myös Gouter-nimistä makkaraa, johon käytetään sianlihan ohella siipikarjan lihaa.Atria Gouter makkaratanko. Viitattu 10.5.2024. == Lähteet == Luokka:Makkarat Luokka:Suomalainen keittiö
Vivianne

Vivianne on naisen etunimi. Se on muunnos latinalaisesta nimestä Viviana, jonka pohjana on sana ’eläväinen’ (vivus). Koska Vivianne muistuttaa nimeä Marianne, se on toisinaan hahmotettu myös Vivin ja Annen yhdistelmäksi. Digi- ja väestötietoviraston mukaan Suomessa on toukokuuhun 2024 mennessä tilastoitu noin 110 Viviannea. == Nimipäivät == Vivianne-nimi sisältyy Ruotsin almanakkaan. Nykyään nimipäivä on sen mukaan 20. helmikuuta. Aikaisemmat nimipäivät olivat 29. lokakuuta (vuosina 1986–1992) ja 5. toukokuuta (vuosina 1993–2000).Lindgren, Birgitta: Namnlängden och namnens placering under olika tider. – == Tunnettuja Vivianneja == * Vivianne Miedema (s. 1996), alankomaalainen jalkapalloilija == Lähteet == Luokka:Etunimet
Sara Gómez

Sara Gómez Yera (8. marraskuuta 1942 Guanabacoa – 2. kesäkuuta 1974 Havanna) oli kuubalainen elokuvaohjaaja ja -käsikirjoittaja.Sara Gómez: Cuba’s first female film director CUBA 50 7.3.2022, viitattu 10.5.2024 Paz Mata, Sara Gómez: The filmmaker who made the invisible visible in post-revolution Cuba Golden Globe Awards 1.3.2023, viitattu 10.5.2024 Gómez opiskeli kirjallisuutta, pianonsoittoa ja etnografiaa. Hän työskenteli toimittajana ennen siirtymistään elokuvien pariin.Sara Gómez BFMAF, viitattu 10.5.2024 Gómezista tuli vuonna 1959 perustetun Instituto de Arte e Industria Cinematográficosin (ICAIC) ensimmäinen kuubalainen naisohjaaja. Hän työskenteli siellä Jorge Fragan, Tomás Gutiérrez Alean ja Agnès Vardan avustavana ohjaajana. Hän yhdisteli dokumenttia ja fiktiota työssään, jossa toi esiin muun muassa marginalisoituja ihmisiä ja orjuutta. Gómez oli taustaltaan afrokuubalainen. Hänen lyhyiden dokumenttiensa joukossa ovat La otra isla (1968), Una isla para Miguel (1968) ja Sobre horas extras y trabajo voluntario (1973). Gómez teki myös omaelämäkerrallisen dokumentin Guanabacoa, crónica de mi familia (1966).Yahily Hernández Porto, The rediscovery of Sara Gómez, Cuba’s finest female filmmaker People's World 10.3.2023, viitattu 10.5.2024 Hänen ensimmäinen ja ainoa täyspitkä elokuvansa oli Tietyllä tavalla (1974). Gómez kuoli vaikean astmakohtauksen aiheuttamaan hengitysvajaukseen 31-vuotiaana. Tietyllä tavalla saatettiin loppuun hänen kuolemansa jälkeen ja esitettiin ensimmäisen kerran vuonna 1977. == Lähteet == == Aiheesta muualla == * Luokka:Kuubalaiset elokuvaohjaajat Luokka:Elokuvakäsikirjoittajat Luokka:Vuonna 1942 syntyneet Luokka:Vuonna 1974 kuolleet
Iratxe García

Iratxe García Pérez (s. 7. lokakuuta 1974 Barakaldo) on espanjalainen sosialistisen työväenpuolueen poliitikko.Iratxe García Pérez European Parliament, viitattu 10.5.2024 García suoritti sosiaalityön diplomin vuonna 1995 ja työskenteli sosiaalityössä ennen poliittisen uransa aloittamista paikallistasolla. Vuosina 2000–2004 hän oli Espanjan edustajainhuoneen jäsen. Vuonna 2004 García valittiin ensimmäisen kerran Euroopan parlamentin jäseneksi. Kesäkuussa 2019 hänestä tuli Euroopan parlamentin sosialistien ja demokraattien ryhmän puheenjohtaja. == Lähteet == Luokka:Espanjalaiset poliitikot Luokka:Espanjalaiset europarlamentaarikot Luokka:Vuonna 1974 syntyneet Luokka:Elävät henkilöt
Vasyl Maljuk

Vasyl Maljuk (, s. 28. helmikuuta 1983) on ukrainalainen kenraaliluutnantti, joka on toiminut Ukrainan turvallisuuspalvelun eli SBU:n päällikkönä heinäkuusta 2022. ==Elämäkerta== ===Nuoruus=== Vasyl Maljuk syntyi 28. helmikuuta 1983 Korostyšivissa Žytomyrin alueella tuolloisessa Neuvostoliiton Ukrainan neuvostotasavallassa. ===Ura turvallisuuspalvelussa=== Maljuk aloitti uransa Ukrainan turvallisuuspalvelussa (SBU) 2001. Hänet palkittiin toiminnasta vuonna 2014 puhjenneen Itä-Ukrainan sodan Venäjän tukemia kapinallisia vastan. Tammikuussa 2020 hänestä tuli turvallisuuspalvelun korruption ja järjestäytyneen rikollisuuden vastaisen osaston varapäällikkö. Maaliskuussa samana vuonna hän eteni edelleen turvallisuuspalvelun 1. varapäälliköksi, sekä korruption ja järjestäytyneen rikollisuuden vastaisen osaston päälliköksi. Tuolloin koko turvallisuuspalvelua johti Ivan Bakanov. Maljuk ja toinen Bakanovin alainen varapäällikkö erotettiin tehtävistään heinäkuussa 2021. Presidentti Volodymyr Zelenskyin hallinto oli arvostellut turvallisuuspalvelun toimintaa ja presidentin neuvonantaja Myh’ailo Podoljak liitti erottamiset etenkin vaikeuksiin hillitä salakuljetusta. Kansalaisjärjestö TsPK oli ehdottanut jopa Maljukin johtaman osaston lakkauttamista. ja Maljuk nimitettiin hänen tilalleen seuraavana päivänä. Bakanovia syytettiin alisuoriutumisesta. 1\. joulukuuta samana vuonna Maljuk ylennettiin kenraalimajuriksi ja 6. tammikuuta 2024 kenraaliluutnantiksi. Maljukin mukaan hänen johtamansa SBU on toteuttanut Venäjälle siirtyneiden Venäjän kanssa yhteistyötä tehneiden ukrainalaisten ja sotaa tukevien venäläisten salamurhia. Maljuk on maininnut itse esimerkkinä tästä toiminnasta Vladimir Putinin liittolaisena tunnetun Aleksandr Duginin epäonnistuneen salamurhayrityksen autopommilla 20. elokuuta 2022. SBU on tehnyt hänen alaisuudessaan myös drooni-iskuja, joiden kohteena ovat olleet esimerkiksi venäläiset öljynjalostamot ja Mustanmeren laivasto. Maljukin mukaan SBU oli myös Krimin sillan räjäytyksen takana lokakuussa 2022. Venäläiset pyysivät Ukrainaa pidättämään Maljukin ja luovuttamaan hänet Venäjälle "terroristi- iskujen" takia liittäen hänet myös Moskovan joukkoampumiseen maaliskuussa 2024, josta vastuun oli kuitenkin ottanut terroristijärjestö Isis-K. 10\. toukokuuta 2024 Ukrainan viranomaiset sanoivat paljastaneensa Venäjän turvallisuuspalvelu FSB:n ryhmän Ukrainassa, jonka tarkoituksena oli salamurhata presidentti Zelenskyi ja hänen ohellaan Maljuk. ==Lähteet== Luokka:Vuonna 1983 syntyneet Luokka:Elävät henkilöt Luokka:Ukrainalaiset kenraalit
Valtakunnan veljeskunta

Valtakunnan veljeskunta () oli Walter Rauschenbuschin vuonna 1892 kokoama ja kahdenkymmenenvuoden ajan kokoontunut toimintaryhmä, jotka pyrkivät edistämään sosiaalista oikeudenmukaisuutta edistävää toimintaohjelmaa amerikkalaisen kirkon elämässä. Baptistipapeista koostunut ryhmittymä kokoontui Hudsonin Marlboroughissa. Veljeskunta oli omistautunut hengellisen ihanteen toteuttamiselle yhteiskuntajärjestyksessä. Valtakunnan veljeskunta oli ensimmäinen vaikutusvaltainen liberaaliteologien sananlevitysryhmä. Ryhmän jäsenet toimivat ristiretkeläisinä, jotka omalla esimerkillään todistivat liberaaliteologiaa kirkossaan, seurakunnassaan ja paikallisyhteisössään ja rohkaisivat toisiaan oma-aloitteiseen yhteiskunnalliseen uudistustyöhön. == Teologinen perusta == Valtakunnan veljeskunta pyrki palauttamaan Jumalan maanpäällisen valtakunnan ihanteen kirkon ajatteluun ja sen käytännön toteuttamiseen. Ryhmä seurasi Pyhän Fransiskuksen ja Jesuiittojen esimerkkiä. == Lähteet == Luokka:Kristilliset järjestöt Luokka:Kristinusko New Yorkin osavaltiossa Luokka:Protestantismin historia
Ahmed Ghailani

Ahmed Khalfan Ghailani (s. 1974 Sansibar) on tansanialainen al-Qaidassa toiminut terroristi.Sanctions List Search Office of Foreign Assets Control, viitattu 10.5.2024 Ahmed Khalfan Ghailani Found Guilty in Manhattan Federal Court of Conspiring in the 1998 Destruction of United States Embassies in East Africa Resulting in Death FBI 17.11.2010, viitattu 10.5.2024 Hänet tuomittiin Yhdysvalloissa elinkautiseen vankeusrangaistukseen ilman armahdusmahdollisuutta osallisuudestaan Yhdysvaltain suurlähetystöihin vuonna 1998 kohdistettuihin pommituksiin Keniassa ja Tansaniassa.Paul Harris, Former Bin Laden bodyguard jailed for life for role in US embassy bombings The Guardian 25.1.2011, viitattu 10.5.2024 Ghailani kuului FBI Most Wanted Terrorists -listalle.FBI's Most Wanted Terrorists 15 Years Later: The Ones Who Got Away ABC News 25.10.2016, viitattu 10.5.2024 Ghailani pakeni Kenian ja Tansanian iskuja edeltäneenä päivänä väärennetyillä asiakirjoilla Nairobista Pakistaniin. Hänen on kerrottu toimineen Osama bin Ladenin kokkina ja henkivartijana.Court upholds 1998 embassy bombings conviction of ex-Guantánamo inmate The Guardian 24.10.2013, viitattu 10.5.2024 Ghailani pidätettiin heinäkuussa 2004 Pakistanissa, josta hänet siirrettiin Guantanamo Bayn vankileirille syyskuussa 2006. Kesäkuussa 2009 hänet siirrettiin ensimmäisenä Guantanamo Bayn vankina Yhdysvaltoihin syytteeseen asettamista varten.United States of America v. Ahmed Khalfan Ghailani International Crimes Database, viitattu 10.5.2024 Tapaus käsiteltiin siviilioikeudessa. 25\. tammikuuta 2011 Ghailani sai elinkautisen tuomion ilman armahdusmahdollisuutta. Langettava tuomio tuli salaliitosta hallintorakennusten tuhoamiseksi. Muut syytteet muun muassa 224:stä murhasta hylättiin. Ghailanin katsottiin osallistuneen pommi- iskujen onnistumisen kannalta keskeisen välineistön hankintaan. Hänellä oli pommin ainesosia myös asunnossaan. Puolustuksen mukaan Ghailania kidutettiin ensin CIA:n pidätyskeskuksessa Pakistanissa ja sitten Guantanamo Bayssa, mutta tämä ei vaikuttanut oikeuden arvioon. Ghailani valitti tuomiostaan, koska katsoi oikeuttaan nopeaan oikeudenkäyntiin rikotun. Tuomio päätettiin pitää voimassa vuonna 2013. Ghailani suorittaa elinkautista rangaistustaan supermax- vankilassa ADX Florencessa Coloradossa. == Lähteet == Luokka:Tansanialaiset henkilöt Luokka:Al-Qaidan jäsenet Luokka:Elinkautisvangit Luokka:Vuonna 1974 syntyneet Luokka:Elävät henkilöt
Gyula Benczúr

Gyula Benczúr (1844 Nyíregyháza – 16. heinäkuuta 1920 Dolány) oli unkarilainen taidemaalari. Hän oli müncheniläisen Carl Theodor von Pilotyn oppilas. Hän maalasi opettajansa edustamaan tyyliin teoksia, joiden aiheet ovat Unkarin historiasta. Myöhemmin, 1890-luvulla, hänestä tuli suosittu ylhäisten piirien muotokuvamaalari. Hänen voimakas koloristinen käsittelynsä toi hänelle Unkarin taiteilijoiden keskuudessa paljon kannatusta ja oppilaita. ==Lähteet== ==Aiheesta muualla== Luokka:Unkarilaiset taidemaalarit Luokka:Vuonna 1844 syntyneet Luokka:Vuonna 1920 kuolleet